Dame i gospodo zastupnici, poštovani gosti, otvaram 73. sjednicu Zastupničkog doma Parlamentarne skupštine BiH. Na sjednicu su pozvani naši redoviti gosti: predsjedatelj i članovi Predsjedništva BiH, predsjedatelj i članovi Vijeća ministara BiH, predstavnici međunarodnih organizacija i veleposlanstava u BiH koji redovito prate rad našeg Doma, te predstavnici medija. Srdačno pozdravljam sve nazočne zastupnike i goste. Odsutnost sa sjednice opravdali su zastupnici Azra Hadžiahmetović, Petar Kunić, Mirsad Đugum, Zijad Jagodić, Amir Fazlić, Mladen Ivanković Lijanović, Mirza Kušljugić, Emir Kabil, Aleksandra Pandurević i Mladen Bosić. Prema informaciji službe sjednici je nazočno 25 zastupnika. Konstatiram da sjednica ima kvorum za rad i odlučivanje. Što se tiče izmjena i dopuna dnevnog reda sjednice želim napomenuti sljedeće. Na dnevni red dodane su: Točka 3. Zahtjev Vijeća ministara BiH za razmatranje Prijedloga zakona o izmjenama i dopunama Zakona o Vijeću ministara BiH po žurnom postupku, sukladno članku 127. Poslovnika, zakon broj: 01,02-02-1-37/14, od 23.09.2014. Točka 6. Prijedlog zakona o carinskoj politici zu Bosni i Hercegovini – predlagatelj: Vijeće ministara BiH, broj: 01,02-02-1-35/14, od 15.09.2014. (prvo čitanje). Točka 22. Davanje suglasnosti za ratificiranje Drugog amandmana na Sporazum o zajmu i porjektu od 23.02.2010. i na Amandman na Sporazum o zajmu i projektu od 15.12.2011. u iznosu od 71.000.000,00 eura između KfW-a, Frankfurt na Majni (KfW), i Bosne i Hercegovine, koju zastupa Ministarstvo financija i trezora (zajmoprimac), i Federacije Bosne i Hercegovine, koju zastupa Federalno ministarstvo financija, i JP Elektroprivreda Hrvatske zajednice Herceg- Bosne d.d. Mostar (EP HZHB) (agencija za izvedbu projekta) – Vjetroelektrana Mesihovina, broj: 01,02-05-2-1023/14, od 18.09.2014. Sa ranijeg dnevnog reda skinute su: Točka 15. Informacija Vijeća ministara BiH u vezi s ostvarivanjem stečenih prava bivših radnika iz Republike Hrvatske s državljanstvom Bosne i Hercegovine, koji su okupljeni u Udruženju građana otpuštenih radnika iz Hrvatske UGORCRO-BiH iz Jelaha – općina Tešanj i Republičkom udruženju radnika i invalida rada izbjeglih iz Republike Hrvatske, a državljani su 2 Bosne i Hercegovine iz Banja Luke (dostavljena kao odgovor na pitanje Asima Sarajlića postavljeno na 67. sjednici Zastupničkog doma, održanoj 28.05.2014.), akt broj: 01-50-1-15- 67/14, od 01.07.2014. Točka 18. Razmatranje inicijative zastupnice Nermine Ćemalović sa 70. sjednice Zastupničkog doma, održane 24.07.2014., koja glasi: „U skladu s člankom 8. Poslovnika Zastupničkog doma upućujem zastupničku inicijativu Vijeću ministara BiH koja glasi: Vijeće ministara BiH treba dostaviti Izvješće Bosne i Hercegovine za Drugi ciklus Univerzalnog periodičnog pregleda o stanju ljudskih prava u BiH na razmatranje i suglasnost Parlamentarnoj skupštini BiH prije upućivanja Odboru za ljudska prava UN-a u Ženevi“, broj: 01-50-1-915/14, od 24.07.2014. Obje tačke skinute su na zahtjev Zajedničkog povjerenstva za ljudska prava, prava djeteta, mlade, useljeništvo, izbjeglice, azil i etiku jer sjednica Povjerenstva nije održana usljed nedostatka kvoruma. Povjerenstvo za vanjsku trgovinu i carine zatražilo je da se Dom izjasni o sljedećem zaključku: Zadužuje se Povjerenstvo za vanjsku trogivnu i carine Zastupničkog doma da dana 25.09.2014. održi sjednicu Povjerenstva na kojoj će biti razmatran Prijedlog zakona o carinskoj politici u BiH, sukladno članku 104. Poslovnika Doma. Ja mogu reći samo kratko o ovome, dakle mi smo dobili ovaj Zakon o carinskoj politici sa naznakom da se razmatra po žurnom postupku, redovnom postupku. Juče je Kolegij, dakle juče je Kolegij poslao, odnosno proslijedio nadležnom Povjerenstvu da do početka ove sjednice razmotri ovaj materijal i dostavi svoje mišljenje. Kolegij je, Ustavnopravna komisija je dostavila, povjerenstvo je, dakle nadležno obavijestilo nas pismom da zbog obimnosti materijala nije bilo moguće jutros prije same sjednice to uraditi i evo, predložilo Domu da usvoji ovaj zaključak. Tako da ja u slučaju da Dom usvoji ovaj zaključak Povjerenstva onda bismo dali stanku od, ne znam, pola sata ili sat vremena, zavisi koliko treba Povjerenstvu, da pokušamo dobiti i to mišljenje. Dakle, evo ja stavljam na izjašnjavanje Domu ovaj zaključak koji je predložilo Povjerenstvo za vanjsku trgovinu i carine, a zaključak glasi, ponavljam: Zadužuje se Povjerenstvo za vanjsku trogivnu i carine Zastupničkog doma da dana 25.09.2014., to je danas, održi sjednicu Povjerenstva na kojoj će biti razmatran Prijedlog zakona o carinskoj politici u BiH, sukladno članku 104. Poslovnika Doma. Tko je za ovaj zaključak? Ja mogu konstatirati da imamo, da tako kažem, opću ali nemamo potrebnu entitetsku većinu iz entiteta RS. ____________(?) [[nije uključen mikrofon]] Pa evo, ja smatram, na prijedlog kolege iz Kolegija da ponovimo, dakle, izjašnjavanje. Pripremite se za ponovno izjašnjavanje. Glasujte sada tko je za ovaj zaključak. 3 Dakle, imamo i opću i entitetsku većinu, znači ovaj zaključak je usvojen. Dakle, dajem stanku do 11,00 sati do kada bi nam Povjerenstvo trebalo dati odgovarajuće mišljenje. /
Hvala gospodine predsjedavajući. Ja ću postaviti pitanje i zamolio bih, obzirom da je ovdje predsjedavajući Ministarskog vijeća, gospodin Bevanda, direktno njemu ću postaviti pitanje, odmah to može odgovoriti za govornicom ovdje pred ovim Domom i pred cjelokupnom javnosti BiH. Prvo pitanje je, obzirom da je ovaj Parlament donio rebalans proračuna koji je predložen bio da se za područja koja su stradala u poplavama izdvoji, znači, 9 miliona KM – Da li su ta sredstva realizirana i na koji način su realizirana, i da li stanovništvo lokalno gdje živi ima koristi, znači da li su upotrebljiva ta sredstva? Jer ja sam, kada smo to donosili, imao skepsu da preko države i entiteta i lokalne uprave do kraja 10-og mjeseca, evo prošlo je punih 4 i više mjeseci od tih poplava, da se neće nešto značajno obnoviti, niti infrastruktura, niti obiteljski objekti ni gospodarski objekti. I, bilo je pitanje da li je, evo ... Ministarsko vijeće, pošto je bilo obavezno, da nam predoči mogućnost osiguravanja dodatnih 20 miliona KM, znači unutar proračuna, iz sredstava koja nisu implementirana kao ili tekući grantovi ili investicije – Da li je Ministarsko vijeće na neki način osiguralo ta sredstva i da li su ta sredstva stavljena u službu tamo gdje trebaju biti. 7 Evo, ako može predsjedavajući Ministarskog vijeća dati usmjeni odgovor bio bih mu jako zahvalan.
Zahvaljujem. Dakle, prelazimo na drugo zastupničko pitanje, uvaženi zastupnik Niko Lozančić. Izvolite.
Zahvaljujem. VJEKOSLAV
/nije uključen mikrofon/
Oprostite samo, dakle predsjedatelj može odgovoriti ali ne mora, tako da ukoliko smatrate da želite odgovoriti možete. Izvolite, predsjedatelj Vijeća ministara, gospodin Vjekoslav Bevanda.
... predsjedatelju, uvaženi zastupnici, kolege ministri, dame i gospodo. Evo, ja ću dati kratak pragmatičan odgovor. Znači, nakon usvajanja izmjene Zakona o Proračunu i usvajanje Proračuna, 10 miliona ukupno smo, znači zajedno sa prilozima koji su ... uposlenici i onim što je proračunom izdvojeno donijeli smo odmah odluku na Vijeću ministara da se ta sredstva doznače entitetskim vladama na njihove podračune, uz obvezu da se poštuju kriteriji iz zvanične procjene koje su radile institucije Svjetske banke, UN-a i domaćih vlasti. U odluci stoji da se jednostavno sukladno procijenjenim štetama ... zvaničnoj procjeni doznače sredstva županijama i općinama. Istovremeno je obveza entitetskih vlada da nam povratno doznače kako su ta sredstva distribuirana. Što se tiče ovog drugog pitanja, to je bilo aktealno i kod usvajanja samog Proračuna. Znate da je, evo već kraj 9-og mjeseca, jednostavno nije bilo, postojala tehnička mogućnost da se jednostavno pretrese Proračun, da se jednostavno, da smo to uradili onda kada smo predlagali rebalans, i po tom osnovu nismo donosili nikakve druge odluke. Evo, ja se nadam da zadovoljava odgovor. Hvala.
Zahvaljujem predsjedatelju Vijeća ministara. Imali smo još jedno zastupničko pitanje, mislim, je li, kolega Niko Lozančić ostaje pri pitanju. Izvolite.
Zahvaljujem gospodine predsjedatelju. Uvaženi dame i gospodo zastupnici, predsjedatelju i članovi Vijeća ministara. 8 Ja ću postaviti pitanje, ono je svojevrsna inicijativa. Kratko, mi smo nedavno, evo kroz razmatranje revizorskih izvješća upoznati da, a neki kroz osobne primjere, ... zamjenu dokumenata upoznati sa enormno visokom cijenom koju građani BiH plaćaju za izdavanje vozačkih dozvola. Znači, podsjetiću vas da se plaća 60 KM za izdavanje vozačkih dozvola a da je obrazac koji se plaća itd. nekih 4, 5 KM. I postavljam pitanje – Namjerava li Vijeće ministara preispitati odluku o cijeni koju građani plaćaju za izdavanje osobnih dokumenata, osobito u onom dijelu koji se tiče cijene vozačke dozvole. Hvala lijepo.
Zahvaljujem. Nemamo više prijavljenih za postavljanje pitanja. Prelazimo na treću točku dnevnog reda, Ad. 3. Zahtjev Vijeća ministara BiH za razmatranje Prijedloga zakona o izmjenama i dopunama Zakona o Vijeću ministara BiH po žurnom postupku, sukladno članku 127. Poslovnika Prijedlog zakona u proceduru je dostavljen 23. rujna 2014. sa zahtjevom za razmatranje po žurnom postupku. Prijedlog zakona dostavljen je po zaključku Doma naroda sa 41. sjednice, održane 10. rujna 2014. godine. Otvaram raspravu. Uvaženi zastupnik Šefik Džaferović. Izvolite.
Gospodine predsjedavajući, koleginice i kolege, dame i gospodo. Naoko radi se o jednostavnom zakonu koji ima za cilj da deblokira eventualno moguću blokadu uspostave vlasti, odnosno Vijeća ministara nakon narednih izbora, a opet vezano za ... kandidata za predsjedavajućeg Vijeća ministara i članova Vijeća ministara i njihovih zamjenika vezanih za sukob interesa. Ja razumijem potrebu Vijeća ministara da reagira na ovaj način, ali se bojim da ovo što smo dobili danas kao prijedlog je nešto što može dodatno da iskomplicira stvari. Ja bih zamolio, dakle nije mi namjera da kompliciram, namjera mi je samo da dobijemo rješenje kojim će biti izbjegnuta bilo kakva blokada uspostave vlasti nakon izbora, i naravno namjera mi je da dobijemo ustavno rješenje. Ja sada neću govoriti o tome šta je sve urađeno o sukobu interesa, mislim ovo je jedna od posljedica nakon što smo mi praktično ukinuli taj institut, dakle institut sprečavanja sukoba interesa u BiH. Nakon što je po Zakonu o izmjenama i dopunama Zakona o sukobu interesa ... sukoba interesa izuzet od Centralne izborne komisije nama se otvorilo ovo pitanje. Ukoliko mi postupimo po ovom prijedlogu, prvo, dakle, mi ne znamo koje je to nadležno tijelo, ostaje da se tumači. Tijelo se mora tačno nazvati imenom i prezimenom. Nadležno tijelo može biti i ovo tijelo i ono tijelo, ko će protumačiti. Drugo, mi dajemo taj posao u ruke zajedničkom parlamentarnom tijelu oba doma Parlamentarne skupštine, dakle Komisiji za sukob interesa koja 9 je sastavljena od po 3 predstavnika svakog doma i predstavnika, 3 predstavnika Agencije za prevenciju korupcije. I tu postoje dva problema. Prvi je problem, ili tri recimo problema, prvi je problem što moramo čekati uspostavu Doma naroda da bismo odobrili imenovanje npr. predsjedavajućeg Vijeća ministara iako to možemo da uradimo u roku od 10 dana nakon izbora jer je poznat, biće poznat sastav Predsjedništva i sastav Predstavničkog doma. Dakle, prvo, dakle, tehnički mora se čekati uspostava Doma naroda koja je uvijek u praksi pokazala da kasni po 2 ili 3 mjeseca, u najboljem slučaju, nakon konstituiranja ovog Doma. Drugo pitanje je pitanje da li se na ovaj način uključuje Dom naroda u proces imenovanja Vijeća ministara. Ako imamo u tom tijelu ... sukobu interesa i ima određene, doduše neobavezujuće ingerencije za Parlament i za parlamentarnu komisiju. ... [[ne razumije se]] se Dom naroda u to, a Dom naroda po svojoj definiciji je Dom koji ne može imati ništa sa imenovanjem Vijeća ministara, ima sa rekonstrukcijama i sa smjenama, i to je ustavna odredba, ali je potpuno jasna ustavna odredba da on nema ništa sa imenovanjem Vijeća ministara. To je karakteristika, ako se ona detaljno izanalizira, i stvar koja je jako bitna za sam karakter ustavnog sistema BiH, jer je po našem sistemu Donjem domu dato ekskluzivno pravo da potvrđuje Vijeće ministara na čelu sa predsjedavajućim a Gornjem domu ili Domu naroda je dato pravo da štiti vitalne interese. I ne bi bilo dobro, možemo sada dalje stvari izvoditi šta to znači za izbore itd. Dakle, stvar je vrlo komplicirana, za ustavne pravnike oni će dobro razumjeti o čemu ja govorim, dakle ne treba se uopće ni igrati sa recimo ustavnom pozicijom Parlamenta BiH i odnosom, brižljivo komponovanim odnosom dva doma BiH imajući u vidu strukturu BiH i potrebu da ovo bude država građana u kojoj će biti uvažena njena multietnička struktura i štićena prava, grupna prava, grupna etnička prava. Ali ja o tome sada dalje neću, dakle, da govorim, ovo sam samo onako kao natuknicu iznio, o tome se, dakle, mora voditi računa kada se komponuju ova zakonska rješenja. Treća stvar, ja ne znam da li se je dovoljno iščitao Zakon o sukobu interesa koji je promijenjen. Tamo se kaže da na čelu te komisije mora biti čovjek iz opozicije. Dakle, mi moramo čekati da se konstituira jedan dom, pa onda da se konstituira Dom naroda, pa da se onda odredi šta je vlast šta je opozicija, jer na čelu tog tijela treba biti čovjek iz opozicije koji će voditi to tijelo, a onda ono treba da ... ko će biti pozicija. Pa valjda se prvo odredi ko je pozicija, pa se ona izabere, pa se zna ko je opozicija, pa se onda bira taj predsjedavajući te komisije. Sve ovo skupa ja mislim da nije dobro izučeno, da nije dobro iščitano, i ja vas molim da se o ovome povede računa. Dakle, zbog ovoga ja neću moći, naravno, podržati ni hitnu proceduru niti ću moći podržati ova rješenja. Ako hoćete mene da pitate gdje bi mogao da bude izlaz onda ja izlaz vidim pod a) i pod b). Dakle, ja mislim da ..., dakle sukob interesa ste odlučili da bude ovakav kakav jeste, za imenovane izabrane zvaničnike, otišlo je to tamo u neku komisiju, dobro, i o tome ćemo mi nekada govoriti kada GRECO bude tražio od BiH da to preispita, ali pustimo, o tome sada neću, ja mislim da pitanje propitivanja ili ... eventualnog sukoba interesa članova buduće izvršne vlasti kao i pitanje nespojivosti treba da ostane u nadležnosti Centralne izborne komisije. To ne treba prenositi ovom tijelu. Imamo zakonsko rješenje u Zakonu o Vijeću ministara koje kaže da je to zadatak Centralne izborne komisije. I mi imamo dva moguća izlaza i oba su bolja od ovog rješenja koje nam se danas nudi. Prvo je da hitno Vijeće ministara, ukoliko danas, uključićemo se svi, napravi izmjene i dopune Zakona o Vijeću ministara u kojem će kazati da Centralna izborna komisija koja ovo radi podatke će uzeti od Agencije za prevenciju korupcije, odnosno njenog Odjela za sprečavanje 10 sukoba interesa. I tačka, to je sasvim dovoljno u Zakonu o Vijeću ministara. I da onda usvojimo to danas po hitnoj proceduri, pa da se sazove Dom naroda i da riješimo sve dileme. I pod b), ukoliko to nije moguće, onda je bolje da ostane i ovakvo normativno rješenje kojeg imamo nego da usvojimo ovo danas, jer se tumačenjima može doći do zaključka da to ostaje posao Centralne izborne komisije. Odakle će ona pribavljati podatke o kandidatima to je njen problem, ona to može uraditi iz svojih evidencija, može uraditi iz ovog Odjela za sukob interesa koji sad djelu pri Agenciji za prevenciju korupcije, nije još fizički tamo prešao. I to je moguće istumačiti na relaciji Vijeće minstara Centralna izborna komisija do potrebe, do izbora, odnosno da bi se poslije izbora, da se poslije izbora ne bi došlo u situaciju blokade. To je moj, dakle, moje razmišljanje za izlaz iz ove situacije. Naravno, sve što ima pametnije od ovoga, što može uklopljeno u Ustav, u zakon, u rješenja, ja sam spreman da razmotrim i da eventualno to prihvatimo. Ali molim vas, dakle, ovo danas što imamo, nažalost, iako ja cijenim napore Vijeća ministara, nije rješenje i nije put kojim BiH treba da ide. Toliko, hvala vam.
Zahvaljujem. Uvaženi zastupnik Saša Magazinović, replika. Izvolite.
Uvaženi predsjedatelju, kolegice i kolege, poštovani članovi Vijeća ministara. Priča o eventualnom problemu kod formiranja vlasti je kreirana u predizborno vrijeme i u predizborne svrhe. I evo, i kolega Džaferović je, koga svi cijenimo kao predsjednika Ustanovnopravne komisije, kazao da i postojeće rješenje bez izmjena i dopuna može poslužiti sasvim adekvatno. Dakle, većina nas će se složiti da je ovo kreirana priča ljudi koji vole doći u novine sa bombastičnim izjavama kako će biti blokirano formiranje vlasti nakon izbora, koji se vole uslikati, koji vole da ih mediji prenesu, a i mediji vole takve priče. I vjerovatno će se većina složiti da i postojeće rješenje, a posebno ovo koje je Vijeće ministara predložilo, i jedno i drugo nude mogućnost da apsolutno ne bude problema kod formiranja vlasti. Nikada se Vijeće ministara nije formiralo prije nego što je Dom naroda formiran, nikada. Tako da ne znam kakvo da je rješenje, argument da bi se to trebalo uraditi prije formiranja Doma naroda jednostavno nije politički održiv. I nikada se Vijeće ministara nije formiralo prije nego što se znalo ko je većina a ko je opozicija, tako da nije nikakav problem ko će biti u toj komisiji u ime opozicije. Usput, kolegama iz SDA je, oni su bili protiv ovakvog Zakona o sukobu interesa i polemisali smo o tome, međutim nije im bilo mrsko da svog čovjeka postave za šefa te komisije protiv koje su bili, jednako kao što im nije mrsko da postave direktore agencija na državnom nivou. Evo, ja pozivam i medije nek provjere sve agencije u BiH čiji su direktori. Ja vam tvrdim da SDP nema ni jednog direktora bilo koje agencije na državnom nivou, a da SDA pokriva gotovo sve i kažu da nisu vlast, pa između ostalog i direktor agencije koji učestvuje u Komisiji za sukob interesa. Dakle, ovo je potpuno nepotrebna politička priča. Da li se Dom naroda uključuje u izbor Vijeća ministara ako imenuje komisiju? A da li se Dom naroda uključuje u izbor Vijeća 11 ministara ako imenuje članove Centralne izborne komisije koji se vole predstaviti kao eksperti i svima nam držati predavanje, a znamo svi kako dođu na to mjesto? Dakle, ono što je radio CIK sada će raditi komisija. CIK birao Parlament, komisiju bira Parlament. U čemu je razlika? CIK je kao nezavisan i ekspertan a ovo nije. Dakle, da završim. Nema nikakve potrebe da CIK-u se daju dodatna ovlaštenja čak iako zakon ovakav se ne usvoji ako ostane stari, zato što postoji vrlo jasna norma i to bi trebali svi znati, da su sve institucije u BiH dužne na zahtjev CIK-a dati tražene informacije. I na kraju, mi u SDP-u ćemo podržati ovaj Zakon zato što je on mnogo preciznije rješenje za sve one koji se vole slikati i reći da je ovo neprecizno. Mada, opet ponavljam, i jedno i drugo rješenje sigurno neće rezultirati time da će biti na bilo koji način zaustavljeno formiranje Vijeća ministara. Hvala.
Zahvaljujem. Uvaženi zastupnik Mato Franjičević, replika. Izvolite.
Uvaženi gospodine predsjedatelju, kolegice i kolege. Ma, evo Saša mi je omogućio da budem kraći nego što bih inače bio. Javio sam se da repliciram kolegi Džaferoviću na njegov pokušaj da, ne doduše eksplicite ali implicite ustvrdi da je ovakvo rješenje koje se nudi, ponavljam implicite, u sukobu sa ustavnim ustrojstvom BiH, što naravno nije točno, i čuli smo od Saše zašto nije točno. Naime, Vijeće ministara nije, Dom naroda, pardon, Dom naroda ne postoji samo da bi štitio vitalni nacionalni interes, to dobro znamo, Dom naroda je manje više ravnopravan Dom u Parlamentarnoj skupštini BiH Zatupničkom domu i svi zakoni, svi zakonski propisi koji se usvajaju u Parlamentarnoj skupštini moraju proći i jedan i drugi Dom. Držim također da je ovo rješenje, koje možda nije neophodno, bolje od postojećeg rješenja zato što je preciznije i što otvara mogućnost da se ovom formulacijom mjerodavnog tijela umjesto striktno označenog tijela, kao što je do sad bilo u smislu Središnjeg izbornog povjerenstva, omogući da se eventualnim izmjenama ovih posebnih zakona, lex specijalis zakona, da ne moramo nužno mijenjati ovaj zakon koji bi pratio, a samim tim te izmjene, dakle na ovaj način se stvara jedan širi manevarski prostor u zakonodavnom djelovanju. Toliko. I naravno, zastupnici HDZ-a BiH će podržati ovaj Prijedlog zakona.
Zahvaljujem. Uvaženi zastupnik Šefik Džaferović, replika. Izvolite.
Gospodine predsjedavajući, koleginice i kolege, dame i gospodo. Ja sam mogao i da šutim, da ništa ne kažem, vi ćete imati odgovornost, i da glasam naravno protiv. Vi koji budete glasali imaćete odgovornost, dakle, spram toga što izglasate kao i zbog odgovornosti koju ćete, evidentno je, dakle, imati za izglasavanje onog rješenja kojim je 12 praktično ukinut Zakon o sukobu interesa. Ja namjerno danas nisam htio bilo šta o tome da kažem, samo sam kazao koliko je neophodno potrebno i nisam želio da izazivam nikakvu polemiku. Bio sam krajnje dobronamjeran a onda sam doživio odgovore koji nisu primjereni mojoj namjeri i onome što sam ja kazao. Dakle, ja ne mogu da vjerujem da je ovdje u Parlamentu izgovorena rečenica – glasao si protiv zakona ali si kasnije se ponašao po tom zakonu. To je nevjerovatna stvar, mislim. Možeš glasati za, možeš glasati protiv, glasaj kako god hoćeš, ali kad se zakon donese ja poštujem ovaj zakon kojeg ste vi donijeli, to je donio moj Dom čiji sam ja član. Ja sam bio protiv toga zakona ali ja ga poštujem i kao član Parlamenta i kao građanin ove zemlje. Nevjerovatna je stvar da se da izjava – nije vam bilo mrsko da postavite svoga čovjeka iako ste glasali protiv. Znači, ne treba da poštujemo taj, jel' to to? Mislim, pazite, čuvajte se ljudi, mislim, riječi u Parlamentu ovdje, mislim. Druga stvar, ovo je zaista brižljivo komponovano. Slušajte šta kažem ponovo, brižljivo komonovano svako rješenje koje se tiče imenovanja Vijeća ministara. Pa nije slučajno određeno da Centralnu izbornu komisiju bira samo Predstavnički dom. Nema Dom naroda nikakve uloge u imenovanju Centralne izborne kmisije, to je posao ovog Doma. I ona je jedina institucija za koju je ona vezana je upravo ovaj Dom. I nije to slučajno postavljeno 2003., 2004., 2005. godine, kad smo postavljali ta rješenja. I ja vas molim uzmite ovo u obzir ili odbacite, to je vaše pravo, ali nemojte mi samo držati predavanja i nemojte me vrijeđati. Ništa više. Hvala vam.
Zahvaljujem. Uvaženi zastupnik Beriz Belkić, rasprava. Izvolite.
Evo ja ću biti vrlo kratak. Dakle, ovo što smo do sada čuli praktično je ovo diskusija o izmjenama i dopunama Zakona o sukobu interesa koji je iza nas. Ja ću nešto reći o ovome što je pred nama. Naravno i ja imam svoje mišljenje i iskazao sam ga kada se je o tome i raspravljalo. Što se tiče zahtjeva za hitni postupak apsolutno su ispunjeni svi uslovi i što se mene tiče podržat ću ga, jer je zakon kratak, do bola je jasan i razumljiv. Ali što se tiče sadržaja, naravno da neću jer i osnovni koncept nisam podržao u smislu izmještanja ovog posla od Centralne izborne komisije u Parlament. Ali sam se ja javio zbog sljedećeg, najviše zbog sljedećeg. Vidite ovo je još jedan primjer, bez obzira kakvo je rješenje, i koliko je za nekog prihvatljivo ili ne, kako se površno i neodgovorno pristupa određenim zahvatima u zakonodavstvu, kako se ne konsultira šta se proizvodi izmjenama u jednom zakonu u odnosu na drugi zakon. Dakle, i onda imate ovo što imate u ovom slučaju. I nije to usamljena pojava. Za predlagača pitanje – ako je u izmjenama i dopunama Zakona uvedena Komisija za odlučivanje o sukobu interesa, zašto u ovim izmjenama i dopunama, kad je riječ o Zakonu o vijeću ministara, govorite o nadležnom tijelu, jer ste ga već definirali u ovim izmjenama i dopunama Zakona o sukobu interesa? Dakle, sve ovo o čemu sam ja govorio proizvodi jednu vrstu konfuzije, a kad imate konfuziju u pravnom sistemu, odnosno u zakonodavstvu, naravno otvara se onda niz mogućnosti o kojima smo ovdje čuli. Evo, nadam se da nisam proizveo bilo kakvu potrebu za replikama, eto i ja hoću malo da se uslikam, jer je to izgleda glavna tema. Hvala. 13
Zahvaljujem. Nema više prijavljenih za raspravu. Zaključujem raspravu o točki 3 dnevnog reda. Prelazimo na točku četiri dnevnog reda, Ad. 4. Prijedlog zakona o izmjenama i dopunama Zakona o politici izravnih stranih ulaganja u Bosnu i Hercegovinu – predlagatelj: Vijeće ministara BiH (drugo čitanje) Prijedlog zakona u prvom čitanju je usvojen na 72. sjednici Doma, održanoj 04. rujna 2014. godine. Nadležno Povjerenstvo za vanjsku trgovinu i carine Izvješće je dostavilo 23. rujna 2014. godine. Nije bilo amandmana. Otvaram raspravu. Nema prijavljenih za raspravu. Zaključujem raspravu. Prelazimo na petu točku dnevnog reda, Ad. 5. Prijedlog zakona o obveznim odnosima u civilnom zrakoplovstvu Bosne i Hercegovine – predlagatelj: Vijeće ministara BiH (prvo čitanje)
Gospodine predsjedavajući, koleginice i kolege, dame i gospodo. Radi se o vrlo važnom, vrlo bitnom zakonu koji uređuje pitanje obligacija ili obligacionih odnosa u vazdušnom, odnosno zračnom saobraćaju. BiH je do sada primjenjivala propise bivše SFRJ na osnovu Zakona o preuzimanju propisa i primjenjivala je Evropske direktive. Ovo rješenje, koliko sam ja mogao da shvatim njegov sadržaj u cjelosti, odražava politiku i legislativu EU u ovoj vrlo važnoj oblasti, jer se radi o obligacionim odnosima koji se tiču prijevoza putnika i tereta u vazdušnom saobraćaju. Dakle, ovdje su propisani svi detalji i sve moguće situacije, inkorporirana su rješenja Evropske komisije. Ustavnopravna komisija je ovaj Zakon podržala jednoglasno i ja predlažem da ga podrži i Predstavnički dom. Hvala vam lijepo.
Zahvaljujem. Nema više prijavljenih za raspravu. Zaključujem raspravu. 14 Prelazimo na šestu točku dnevnog reda, Ad. 6. Prijedlog zakona o carinskoj politici u Bosni i Hercegovini – predlagatelj: Vijeće ministara BiH (prvo čitanje) Prijedlog zakona u proceduru je dostavljen 15.09.2014. godine. Kolegij Doma i Prošireni kolegij na jučerašnjoj sjednici odlučili su da se Prijedlog zakona uvrsti u dnevni red, te je zatraženo od Ustavnopravnog povjerenstva i Povjerenstva za vanjsku trgovinu i carine da dostave mišljenja o ustavnom osnovu i principima. Mišljenja ste dobili. Otvaram raspravu. Uvaženi zastupnik Borislav Bojić. Izvolite.
Dame i gospodo, pozdravljam vas. Dakle, ovo je naravno jedan od propisa koje je po mom mišljenju, a svaki propis je na svoj način važan, jedan od propisa koji je došao u Parlamentarnu skupštinu 15.09. da bi na klupe poslanicima stigao jutros i u prvom čitanju trebalo da bude usvajan. Ne vidim ni jednog jedinog razloga, ja sam to iznio, bez obzira na to što je Komisija naravno prihvatila ovaj, da se ovaj propis razmatra. I bez obzira na to kakav će biti rezultat glasanja hoću da kažem nekoliko rečenica o samom ovom propisu. Ja ne mogu da govorim niti o pozitivnim ni negativnim efektima ili sadržajima samog Zakona. Bilo bi neozbiljno da ja govorim o Zakonu koji ima 88 stranica a nisam se uspio upoznati sa samim zakonom niti sa njegovim obrazloženjem. Ako je to tako onda nema smisla ni da se o njemu izjašnjavamo. Sljedeće, mislim da neće biti sjednice Doma naroda do kraja ovog saziva, onda se postavlja pitanje potrebe za izjašnjavanjem o samom Zakonu u prvom čitanju. Svjestan činjenice da možda neko treba da pošalje neku poruku prema Evropi koja bi, evo na neki način kazala da smo mi zakoračili u ovu problematiku, ali obzirom na to šta sve je sadržaj samog Zakona za mene nije prihvatljivo da ovaj propis prođe na ovakav način. Posebno ako se uzme u obzir obrazloženje na čijem samom početku stoji da, kaže – osnovni razlozi za donošenje Zakona o carinskoj politici u BiH je da se izvrši usklađivanje sa carinskim propisima EU. Dobro ako je to osnovni razlog, onda je činjenica da bi recimo npr. naša Direkcija za evropske integracije trebala da da svoje mišljenje. I dala je Komisija za evropske integracije svoje mišljenje u kojem između ostalog kaže, na samom kraju, imajući u vidu naprijed navedeno konstatuje se da je Nacrt zakona o carinskoj politici u BiH djelimično usklađen. Što znači da ni sama zadaća iz ovog prvog dijela obrazloženja nije izvršena. Stoga je to po meni dodatan razlog zašto ovaj propis ne treba, na kraju krajeva, razmatrati na ovakav način. Sljedeće, ovdje sam sadržaj Zakona govori o vrlo važnim pitanjima, kao što su recimo plaćanje uvoznih dadžbina na uvoz putničkih automobila kada je u pitanju period na koji se uvozi. Posebno se to odnosi na ratne vojne invalide 70% tjelesnog oštećenja gdje je brisano takvo oslobađanje za ratne vojne invalide 50% i 60%. Zatim se članom 208. propisuje da će Savjet ministara BiH posebnim provedbenim propisom propisati uslove za postupak za sva oslobađanja, propisana članom 207. Polazeći od te činjenice sigurno da je neophodno za implementaciju provedbe ovih propisa trebaju podzakonski akti koji trebaju da budu donešeni tako da bi Uprava za indirektno oporezivanje trebala da obezbijedi dodatna sredstva za 15 obezbjeđenje ovih poslova koja će biti obezbijeđena dijelom iz Budžeta BiH, a dijelom iz projekata EU, odnosno IPA projekata. Sve ovo samo po sebi govori da pristup, i ono što kolege poslanici mogu da kažu o samom zakonu, ja bih rekao da je, bez obzira na to ima jedan broj ljudi koji su sigurno dobro upućeni u sam propis, a da vjerujem nekome ko je napisao, nema potrebe da vjerujem, trebam da pročitam ono što piše pa da vjerujem onome što sam sam uočio ili pak što sam u konsultacijama sa ljudima, sa kojima se inače konsultujem kad su u pitanju sami zakoni, došao do stavova koje bih iznio u samoj parlamentarnoj proceduri. Stoga je za mene neprihvatljiv način na koji se razmatra sam ovaj propis. Ne govorim o samom sadržaju, moguće je da je sadržaj idelan, moguće da u njemu ima manjkavosti. Pitanja koja se razmatraju kod samog propisa su takve prirode da zahtijevaju, između ostaloga, da se uđe u samu problematiku daleko više. I na kraju krajeva ovo su vrlo važna životna pitanja i ja vjerujem da će i poslanici u budućem sazivu biti zainteresovani da o ovom pitanju govore i u prvom i u drugom čitanju. ____________(?) [[nije uključen mikrofon]] Nema razloga, ako je potrebna hitnost onda prve sjednice koje budu uslijedile mogu obezbijediti da se odmah ide na donošenje ovog propisa a da se omogući amandmansko djelovanje. I moja naravno primjedba Kolegijumu – nema smisla da propis od 15.09. stoji ovdje u Parlamentarnoj skupštini, mi smo imali Komisiju preključe i održali smo sjednicu Komisije, mogli smo bar prije te Komisije da dobijemo taj materijal pa da ga bar razmatramo. Ako je već stajao taj propis ovdje u Parlamentarnoj skupštini BiH mogao je biti proslijeđen poslanicima radi informisanja i upoznavanja ako ništa drugo, pa bar da budemo upoznati da možemo nešto da kažemo o samom propisu. Što se mene tiče neću podržati ovaj propis, odnosno način i proceduru na koji je pristupljeno donošenju samog zakona.
Zahvaljujem. Uvaženi zastupnik Slavko Jovičić. Izvolite.
Poštovani predsjedavajući, prvo Vama čestitka za predsjedavanje Domom u najkraćem mogućem mandatu. Drugo, da ne bude ono Džekna ... umrla a kad će, ili ne znamo koliko će trajati Vaš mandat, ja bih želio da traje još 2 godine 3, ali to bi usložnjavalo probleme konstituisanja nove vlasti, što ne želim, želim da se što prije konstituiše. Druga stvar, maloprije sam na Komisiji rekao i sad ću ponoviti, ovdje se ne radi o tekstu zakona, bio on dobar, loš, najbolji ili najgori, nego se radi o vremenu njegovog predlaganja. Zakon je predložen u prvom čitanju. Dakle, nema nikakve mogućnosti da amandmanski djelujemo na Zakon, bez obzira da je on najbolji. Druga stvar, treba imati u vidu da njegovo stupanje ne može biti, niti će stupiti na snagu bez konstituisanja Doma naroda. Šta je onda svrha predlaganja ovakvog zakona? Da je ovo prva godina mandata ili druga to bi bez problema ja 16 glasao zato, a da odmah kažem da sam na Komisiji bio protiv, biću i danas protiv, iz prostog razloga što na poslednjoj sjednici Predstavničkog doma dobivamo materijal, a sve ovo što predviđa ovaj Zakon, jutros smo dobili na klupe i sad ja trebam 84 stranice ili 196 stranica nekog obrazloženja i tabela da pogledam, a nikada nisam u Parlamentu nastupao da se nisam s nekim konsultovao. Pa student priprema ispit jednu godinu dana, izađe i padne. Što bi ja danas pao na Parlamentu, hoću čista obraza da izađem odavde kao poslanik, jer ovo ne mogu prihvatiti pa da najbolja nudi rješenja. Kad će ovo stupiti, pitam, na snagu? Evo danas da damo podršku, a neću dati naravno, kad će ovo stupiti na snagu? Kad će imati ljudi koristi od ovoga što predviđaju ove izmjene, a predsjedavajući naše Komisije, gospodin Bojić je već obrazložio o čemu se radi. Dakle, pet do dvanaest, ne u toku dana, ovo je pet do dvanaest u toku noći, da mi neko stavlja u proceduru zakon koji niko više ne zna kad će stupiti na snagu i kad će on ugledati svjetlost dana. Ma slagala se Evropska komisija, ne slagala, davali podršku ovi ili oni, Svjetska banka ili ne znam ni ja ko, imaju li oni na umu da je ovo posljednja sjednica? Ja ne mogu amandmanima, ponavljam, uticati ni na šta, čak i kad bih htio da nešto intervenišem, a ne znam uopšte šta tamo piše, nisam stigao pročitati kad sam jutros ovo dobio na klupe. Dakle, da ne budemo mi proglašeni, odnosno i ja, a pogotovo iz RS-a gospodin Bojić i ja smo bili protiv, kao mi smo nešto protiv ovoga pa eto mi sprečavamo kako bi došli u povoljnu poziciju, samo jedan segment što je gospodin Bojić pomenuo, invalidi da uvoze auta, ili ne znam ni ja ko. Ma kamo sreće da smo vodili računa o ovom narodu pa pomogli mu na razne načine raznim zakonima. Ali jutros dobiti sve ovo na klupe i sad ja trebam da dam podršku i istekao mandat, evo i meni vrijeme, jer neću više da vas gnjavim, ističe, niko ne zna kad će ovo stupiti na snagu. Nikad. I da li će uopšte stupiti? Dakle, glasat ću protiv i ovo ne znam ko nam je, neću reću, svaka čast Savjetu ministara što je ovo sad uradio, ali na posljednjoj sjednici sve ovo predložiti mislim da je neozbiljno za Predstavnički dom. A Dom naroda hipotetički pretpostavljam da se neće više sastati u ovom sazivu, dakle neće stupiti na snagu. I hvala daktilografima što su ovoliko kucali, hvala Savjetu ministara što je ovo pripremao, Ministarstvu i ostalim i hiljadu nekih tabela što su iznijeli, ali ja nisam stigao ni da ovo pogledam jer sam jutros dobio. Hvala lijepo.
Zahvaljujem uvaženom zastupniku, zahvaljujem se na čestitci za moje presjedanje ovim Domom, nadam se da moj mandat neće biti ispod dosadašnjih uspjeha ovoga Parlamenta. Uvažena zastupnica Nermina Ćemalović, rasprava. Izvolite.
Gospodine predsjedavajući, dozvolite da pozdravim Vas i sve pristune. Evo, kao članica Komisije za vanjsku trgovinu i carine, reći ću zašto smo kolegica Danijela i ja bile za Prijedlog zakona o carinskoj politici u BiH. Predstavnik Ministarstva vanjske trgovine i ekonomskih odnosa, gospodin Hajrudin, je iznio par stvari koje su sigurno bitne nama, i za samo Vijeće ministara, normalno i Parlament, da razmatramo u prvom čitanju ovaj Zakon. Radi se o tome da postoje dvije te suštinske izmjene. Jedna je da se pojednostave carinske procedure, da se ustvari napravi ušteda u vremenu i troškovima učesnika u carinskom postupku, što je jako bitno. A druga je da se dovode i strani i domaći investitori u ravnopravan položaj, a istina je da domaći investitori odavno traže donošenje ovog zakona. 17 Meni nije jasno malo, gospodin Jovičić je protiv ovoga a gospodin ministar Ministarstva za vanjsku trgovinu ekonomskih odnosa dolazi iz njegove stranke, pa sam malo tu zbunjena, jer ne znam zašto ste protiv toga? Istina je da je obiman materijal, da je to došlo na sjednicu možda iznenada, ali isto tako mišljenja sam da je ovo prva faza čitanja i da se radi o usklađivanju sa carinskim propisima, naših propisa sa propisima EU. I mislim da sljedeća faza je, faktički očekuje se amandmanska faza i ne bi bilo loše da mi napravimo jedan pozitivan korak, faktički signal prema EU. Također gospodin Bojić je rekao da je Direkcija za evropske integracije rekla da ovaj Zakon nije do kraja usklađen sa propisima carinske politike EU, ali isto tako dio je sugestija prihvaćen. I kažem, postoji amandmanska faza kada se mogu i ostale stvari povezati. Napokon je vrijeme da mi pokažemo interesovanje i, kažem ponovo, da napravimo taj pozitivan signal prema EU i mislim da trebamo danas usvojiti ovaj Zakon u prvom čitanju. Hvala lijepo.
Zahvaljujem. Uvaženi zastupnik Slavko Jovičić, replika. Izvolite.
Hvala gospodine predsjedavajući, hvala i kolegici Nermini. Da otklonim sve dileme, nisam ja uopšte u nesporazumu sa ministrom koji dolazi iz moje stranke, ali bilo je možda i logike, ne mora mene zvati, ali evo predsjedavajućeg komisije da mu kaže – predsjedavajući podržite ovo, ovo je stav Ministarstva i Savjeta ministara, ovo danas treba da podržite. Ali ja nikad nisam bio marioneta ničija niti me je ko zvao. I da me je nazvao ja ga ne bi poslušao. Kako ću za nešto glasati i prihvatiti kad jutros tek vidim. Nisam ja rekao da sam najbolji poznavalac, pa da sam ovo imao godinu dana pred sobom možda ne bih shvatio o čemu se radi, jer ovdje je sve moguće i sve nemoguće. Ja sam samo govorio o tajmingu i o vremenu kad se ovaj Zakon stavio u proceduru, i zar je zaista trebao da bude na posljednjoj sjednici Parlamenta da bi kao mi pomogli domaćim i stranim investitorima. Eto oni se otimaju, kao ulaze na vrata Skupštine i sve nose torbe para i kažu ako danas ne usvojite mi sve vraćamo torbe a mislili smo investirati. Ko je mislio? Misli investirati onaj ko ima koristi i njega nije obavezivalo ni moje izjašnjavanje hoću li biti za ili protiv. Tako da samo sam se javio za repliku uvaženoj kolegici, ne što se ne slažem sa njenim mišljenjem, nego da otklonim dilemu da sam ja u bilo kakvom nesporazumu sa ministrom ili sa Vladom RS-a. Mene odavno otuda i ne zovu. Što će me zvati kad znaju da ih neću poslušati, jer imam svoju glavu i mislim svojom glavom i znam šta je dobro za ovu zemlju. A za ovu zemlju nije dobro ovo predlagati na posljednjoj sjednici kad neće stupiti na snagu. Što bi moja baba rekla Boga pitaj kad dijete moje i tada, nikada. Neće biti konstituisanja, prvo je čitanje, o tome se samo radi.
Zahvaljujem. Nemamo više prijavljenih. Prelazimo na sedmu točku dnevnog reda, 18 Ad. 7. Izvješće povjerenstva Kolegija o nastojanju za postizanje suglasnosti o Prijedlogu zakona o izmjenama i dopunama Zakona o zrakoplovstvu Bosne i Hercegovine – predlagatelj: zastupnik Mirsad Mešić (zakon u prvom čitanju) Kolegij Doma nije postigao suglasnost o Prijedlogu zakona. Ovdje nema rasprave. Prelazimo na osmu točku, Ad. 8. Izvješće povjerenstva Kolegija o nastojanju za postizanje suglasnosti o Prijedlogu zakona o izmjenama i dopunama Zakona o plaćama i drugim naknadama u sudskim i tužiteljskim institucijama na razini Bosne i Hercegovine – predlagatelj Vijeće ministara BiH (zakon u prvom čitanju)
Gospodine predsjedavajući. Ne bi bilo dobro da ovo prođe a da se ne progovori, dakle barem da se taksativno malo ovo ponovi što ste Vi kazali, s malo više detalja. Dakle, 29. marta ja sam podnio ovu inicijativu. Ovdje smo je u Parlamentu diskutovali i jednoglasno je podržali. Dakle, mi u BiH svi govorimo o tome koliko nam je evropski put i evropska perspektiva važna, koliko nam je to prioritet, a zapravo u našem djelovanju na ovakav način pokažemo, barem ovi koji sada vode zemlju, kakvo je njihovo stvarno raspoloženje kada je u pitanju naša pozicija na evropskom putu. Znači 29. mart 2012. godine, skoro dvije i po godine, od momenta kako smo se ovdje politički dogovorili da ćemo samo otvoriti raspravu, napraviti jednu zajedničku sjednicu oba doma i progovoriti zapravo o tome šta jesu stvarni problemi. Ja znam da u ovoj zemlji postoje ljudi koji to srčano rade i istinski vjeruju u to i sve čine da to bude. Isto tako postoje oni ljudi koji u lancu sprovođenja odluka sve čine da se to ne desi. Dakle, moja inicijativa je imala, motiv za tu inicijativu je samo bio da odvojimo one koji istinski to rade od onih koji na neki način opstruiraju, koče i blokiraju zemlju. Da smo u tom smislu otvorili, napravili jednu zajedničku sjednicu oba doma, mi bismo na jedan najdirektniji način mogli napraviti pravu razliku između evropski orijentiranih političara i političkih stranaka u BiH i onih koji zapravo to koriste samo kao političku zavjesu ili politički paravan. Šta je moja konkretna zamjerka? Zašto nismo u tom smislu kao Parlamentarna skupština, zašto tu nismo pokazali krajnju odgovornost i natjerali ove koji jesu u sistemu da brže i odgovornije rade svoj posao. Dakle, 29. marta 2012. godine ovo podnesem, 24. maja ova Parlamentarna skupština, ovaj Dom ovo prihvati. Iza toga Vijeće ministara napravi jednu informaciju koja je mogla biti početna u smislu da imamo jedan materijal od kojega bi počeli ovu diskusiju, to se desi 07.09.2012. godine, znači tačno prije više od dvije godine, i poslije toga Zajednička komisija za evropske integracije takođe da svoj stav, doduše godinu dana ona kasni sa ovim svojim odnosom, a poslije toga Zajednički kolegij ponovo se sastaje i ponovo to prihvaća, ali nikada poslije toga ne dođe do realizacije i do sazivanja konkretno te sjednice. Dakle, ja sam nekoliko puta obnavljao ovu inicijativu. Ponekad sam se sam sebi čudio. Mislim šta je problem da radimo ono oko čega se mi u jednom momentu dogovorimo, šta je to šta može uticati na nas da nakon nekoliko dana, mjeseci ili sedmica promijenimo svoj stav? Što mi imamo potrebu ovdje koji sjedimo, recimo da nekoga branimo, da nekoga štitimo, da stojimo iza nekih ljudi i nekih institucija koje ne rade svoj posao? Dakle, nakon dvije i po godine, evo ovo, ponovo nemamo zajedničku sjednicu oba doma, iako smo se oko toga dogovorili i ovdje i u drugom Dom i na Zajedničkom kolegiju. Dakle, nemamo te sjednice, imamo danas jednu tačku dnevnog reda, naravno neću reći, mislim hvala na tome što imamo ovu tačku dnevnog, što imamo kao tačku dnevnog reda ovdje, ali mislim da ovdje moramo sami sebi kazati i poslati građanima naše zemlje jasnu poruku zapravo šta je to i ko su ti koji su u ovome momentu sve činili da naša zemlja na evropskom putu bude potpuno blokirana. Ja u tom smislu, evo želim da kažem, jer ovo pokazuje u potpunosti naš odnos i odnos ljudi koji vode zemlju prema evropskom putu i ja ću evo predložiti nekoliko zaključaka. Prvi je, mislim da bi to bilo fer radi svih nas koji sjedimo ovdje i radi ljudi koje mi predstavljamo, da se mi izvinimo građanima BiH na jednom potpunom zastoju i potpunoj blokadi na evropskom putu i da to uradi ova Parlamentarna skupština. Jer, ako nismo bili ustanju i u mogućnosti da dvije i po godine, ponavljam, dvije i po godine, realiziramo inicijativu i zaključak i stav kojeg smo mi ovdje prihvatili, ja se onda zapitam šta mi imamo sada, kada su u pitanju evropska perspektiva i evropska priča, obećavati ljudima ... Šta ćemo im ponovo kazati 22 nakon, kako ćemo im reći da ćemo sada stići stvari sa kojima toliko kasnimo? Dakle, kako ćemo sada kazati kako ćemo biti u mogućnosti u narednom periodu ispunjavati ono što je stavljeno pred nas kad je u pitanju naše približavanje i priključivanje EU? Dakle, predlažem da Parlamentarna skupština prihvati zaključak da se izvinimo građanima BiH na ovome potpunom zastoju na evropskom putu. Ovu informaciju koju je pripremilo Vijeće ministara, mislim da je možemo primiti k znanju i najmanje šta možemo onako, kako bih rekao, malo afirmativno kazati, da očekujemo da će novo Vijeće ministara, da će nova Parlamentarna skupština, da će nova parlamentarna većina imati, da će ona biti u potpunosti drugačija i biti bolja od nas i da njih pozivamo da prihvate Evropsku mapu kao svoj osnovni prioritet i da se time u narednom periodu bave institucije vlasti, da se bave ljudi koji vode ovu zemlu. Hvala lijepo.
Zahvaljujem. Riječ ima predsjedavajući Doma, Božo Ljubić. Izvolite.
Uvažene kolegice, kolege zastupnici. Uvaženi zastupniče, kolega, gospodine Šepiću, dakle, kao što vidite, mi smo kao Kolegij ispoštovali ono što je u našoj nadležnosti i predložili smo i kao uži i kao Prošireni kolegij i Parlament je naravno prihvatio da se ova incijativa nađe na dnevnom redu. Ono što je u nadležnosti Doma naroda, dakle, nije naša kompetencija. Ali ovo što želim reći ovdje. Dakle, mi ovdje nemamo od toga ništa, niti građani ove zemlje imaju bilo šta od toga da se mi natječemo oko toga ko je veći a ko je manji europejac, niti da se ispričavamo bilo kome. Dakle, jer mi smo na kraju krajeva i građani ove zemlje i nakon ovih izbora većina nas ovdje nećemo biti zastupnici ili možda nećemo biti ni u kakvom, da tako kažem, domu, dakle bićemo građani ove zemlje i dijelićemo sve blagodeti i nedostatke ovoga sistema BiH. A ovdje treba jasno reći i treba javnost izvjestiti oko toga, što je problem BiH u njenom zastoju na evropskom putu. Nije problem u nedostatku političke volje, nije problem u nedostatku podrške evropskom putu BiH, i ona je ja mislim zapravo neupitna kod svih političkih predstavnika, i građana, i naroda ovdje u BiH. Problem BiH je, da budemo jasni, u njenoj ustavnoj strukturi, u njenom institucionalnom kapacitetu, kojega neće biti dok se u BiH ne postigne temeljni konsenzus oko toga kakvu državu želimo i kojim putem želimo da ona ide. Ovdje u BiH treba jasno reći da našim postupcima, pa i radu ovoga Parlamenta, s obzirom da će ovo možda moj biti zadnji izlazak za govornicu u ovom Parlamentu u ovom mandatu, upravljaju zapravo tri straha. Strah kod jednih da bi mogli izgubiti državu, strah kod drugih da bi mogli izgubiti autonomiju dobijenu Ustavom iz Dejetona, strah kod trećih da bi mogli izgubiti potpuni politički subjektivitet, odnosno pravo na BiH, umjesto da upravljaju tri interesa. A tri interesa će upravljati onda kada dođemo do tog temeljnog konsenzusa o BiH. I to je ono što mi trebamo reći i građanim u ovoj državi i što trebamo, da tako kažem, postići nakon ovih izbora. A što se tiče toga i prozivanja tko je taj, ko zapravo nije htio da se ova inicijativa nađe ili tko je više htio da se ona nađe, nemojmo se oko toga natjecati. Dakle, koliko se sjećam kolega 23 Šepiću, Vi ste bili među onima koji su glasovali protiv toga da se Rezolucija Evropskog parlamenta o BiH nađe na dnevnom redu. Ako ne Vi osobno onda vakako klub iz kojega dolazite. Prema tome, ako ćemo, dakle, ići tim putem nećemo ništa riješiti. Dakle, evo ja sam imao potrebu da toliko kažem ovdje. Smatram da svi politički predstavnici, svi građani ili većina rađana BiH, većina političkih predstavnika, zapravo vidi evropsku perspektivu BiH kao rješenje i naših unutaršnjih, i da tako kažem, i naših širih interesa i u svakom slučaju da ćemo nastojati u slijedečem sazivu, odnosno da će nastojati oni koji to budu u prilici da to realiziraju. Hvala lijepo. Prelazimo na slijedeću točku dnevnog reda, to je 17. točka, Ad. 17. Razmatranje informacija dostavljenih povodom inicijative zastupnika Senada Šepića s 55. sjednice Zastupničkog doma, održane 24.10.2013. (usvojena na 61. sjednici Doma, održanoj 30.12.2014.) o temi: „Strateško djelovanje institucija u Bosni i Hercegovini u pravcu osiguranja ravnomjernog razvoja Bosne i Hercegovine“, akt Vijeća ministara BiH i akt Vlade Federacije BiH (odgođena rasprava na 72. sjednici Doma, održanoj 04.09.2014.) Podsjećam da smo na prošloj, 72. sjednici Doma, odgodili raspravu o ovoj točki. Zastupnički dom je zaključkom sa 61. sjednice od Vijeća ministara BiH, Vlade Federacije BiH, Vlade RS-a, Vlade Brčko Distrikta i drugih nadležnih institucija zatražio da dostave informaciju o tome u kojoj je fazi izrada Strategije razvoja BiH. Vijeće ministara BiH informaciju je dostavilo 13. ožujka 2014., Vlada Federacije BiH odgovor je dostavila 07. srpnja 2014. Zastupnik Senad Šepić je na 70. sjednici Doma, održanoj 24. srpanj 2014., zatražio da se ova točka razmatra na narednoj sjednici Doma. Uputio je inicijativu Kolegiju Doma. Nadležno Zajedničko povjerenstvo za ekonomske reforme i razvoj Mišljenje o informacijama Vijeća ministara BiH dostavilo je 23.rujna 2014. Povjerenstvo je zauzelo stajalište da dostavljeni materijali nisu adekvatni za kvalitetnu raspravu o temi iz inicijative. Otvaram raspravu. Uvaženi zastupnik Senad Šepić. Izvolite.
Pa evo, ovdje ću pokušati da budem kraći. Dakle, ja se zahvaljujem svima onima koji su od početka, kako smo počeli pričati o jednoj ovakvoj ideji, pokazali interes i spremnost da razmišljamo kako ćemo u narednom periodu praviti pravedniju zemlju, kako ćemo sistemski rješavati pitanja koja će olakšati svima nama da se bolje razvijamo i da bolje živimo, da ima više pravednosti, da ima više harmonije unutar nas u BiH. Dakle, ova inicijativa je od 10. mjeseca 2013. godine. Mi smo dobili, u periodu od tog vremena do danas dobili smo dosta odgovora s terena. Ja se zahvaljujem trinaest entitetskih ministarstava iz Vlade Federacije, zahvaljujem se institucijama sa nivoa BiH koje su dostavile svoja mišljenja. I ona su uglavnom, ona su u potpunosti bila pozitivna. Dakle, tačno je da ne postoji strategija razvoja za određeni period i to je nešto što je takođe integralni dokument kojeg moramo napraviti. Ono što je do sada došlo s terena jeste da se podržavaju sve aktivnosti koje se 24 vode u pravcu u cilju jačanja i razvijanja regionalne i lokalne saradnje koja će rezultirati ekonomskim razvojem i smanjenju regionalne neuravnoteženosti. Dakle, to je opća stvar koja se uklapa u ovu ideju o kojoj sam ja u proteklom periodu dosta govorio. Dakle, s obzirom da je ona evo u ovoj fazi do sada imala uglavnom pozitivan stav i pozitivno mišljenje ja ću predložiti zaključak – dakle, predlažem da prihvatimo ove materijale koji su do sada stigli s terena i predlažem zaključak – da Predstavnički dom Parlamentarne skupštine BiH zaduži Vijeće ministara da u saradnji sa entitetskim, kantonalnim i Vladom Brčko Distrikta pripremi prijedlog sistemskog osiguranja i ravnomjernog regionalnog razvoja i ulaganja u BiH i da nam ga dostavi u parlamentarnu proceduru na razmatranje. Hvala lijepo.
Zahvaljujem. Nema više prijavljenih za raspravu. Prelazimo na 18. točku dnevnog reda, to je, Ad. 18. Imenovanje jednog predstavnika akademske zajednice i jednog predstavnika nevladinog sektora u Povjerenstvu za izbor i praćenje rada Agencije za prevenciju korupcije i koordinaciju borbe protiv korupcije, prijedlog rang-liste Privremenog zajedničkog povjerenstva obaju domova Parlamentarne skupštine BiH radi provođenja procedure imenovanja jednog predstavnika akademske zajednice i jednog predstavnika nevladinog sektora u Povjerenstvo za izbor i praćenje rada Agencije za prevenciju korupcije i koordinaciju borbe protiv korupcije Zajedničko povjerenstvo je 10. rujna 2014. dostavilo Izvješće o utvrđivanju rang liste za imenovnje jednog predstavnika akademske zajednice i jednog predstavnika nevladinog sektora u Povjerenstvo za izbor i praćenje rada Agencije za prevenciju korupcije i koordinaciju borbe protiv korupcije. Prijedlog rang liste za imenovanje jednog predstavnika akademske zajednice je sljedeći, po redosljedu: 1. Profesor doktor Jasmin Ferisbegović, 2. Docent doktor Eldan Mujanović, 3. Docent doktor Božidar Popović, 4. Docent doktor Goran Šimić i 5. Docent doktor Aleksandar Faladžić. A prijedlog rang liste za imenovanje jednog predstavnika nevladinog sektora je slijedeći: 1. Milica Lakić, 2. Milorad Vulić. Otvaram raspravu. Javio se uvaženi zastupnik Mirsad Mešić. Izvolite. 25
Gospodine predsjedavajući. Mi u SDP smo prilično iznenađeni vrednovanjem koje je učinila naša Privremena zajednička komisija, a odnosi se na izbor članova u komisiju iz reda Akadamske zajednice. Naime, nije nam nikako jasno da gospodin Ferisbegović može dobiti prednost koji je doktor veterinarskih nauka i bavi se naravno veterinom i poljoprivredom, u odnosu na Eldara Mujanovića, univerzitetskog profesora, profesora kriminologije na Fakultetu kriminologije u Sarajevu. To je razlog zbog čega predlažemo da se u ovu Komisiju iz reda akademske zajednice izabere gospodin Eldar Mujanović.
Zahvaljujem. Nadam se da će prijedlozi doći u pismenoj formi. Ima li još prijavljenih za raspravu? Nema prijavljenih za raspravu. Zaključujem raspravu. Prelazimo na 19. točku, Ad. 19. Primanje k znanju Zajedničke izjave članica Cetinjskog parlamentarnog foruma (materijal dostavilo Povjerenstvo za ostvarivanje ravnopravnosti spolova) Povjerenstvo za ostvarivanje ravnopravnosti spolova 24. srpnja 2014. godine dostavilo je Kolegiju Doma zajedničku izjavu s prijedlogom da se uvrsti u dnevni red sjednice Doma, radi njenog primanja k znanju. Na prošloj sjednici Proširenog kolegija, nakon što je utvrđena dopuna kalendara aktivnosti za rujan, odlučeno je da se ova točka uvrsti u dnevni red današnje sjednice. Materijale ste dobili. Otvaram raspravu. Nema prijavljenih za raspravu. Zaključujem raspravu. Na taj način smo iscrpili ovaj dnevni red. Sada je 12:35. Je li dovoljno u 13:00, jedan sat da pristupimo glasovanju? U 13:00 sati, da se nađemo radi izjašnjavanja. Hvala lijepo. /
Pokušajte usaglašavanje.
Hajmo drugi krug glasanje.
Ima li?
Ima drugi krug ....
Dakle, Kolegij je zaključio da idemo u drugi krug glasovanja. Pripremite se za glasovanje. Glasujte sada. Konstatiram, sa 12 glasova za, 9 protiv, 5 suzdržanih, dakle imamo opću većinu, nemamo 2/3 iz entiteta RS-a protiv, znači usvojen je ovaj zahtjev. ____________(?) [[nije uključen mikrofon]] Na zahtjev Kluba zastupnika SNSD-a ponavljamo glasovanje. Glasujemo ponovo. Glasujte sada. Konstatiram da sa 13 glasova za, 14 protiv, nemamo opću većinu. 27 Ja kao član Kolegija predlažem ponovno izjašnjavanje. Pripremite se za glasovanje. Glasujte sada. Sa 15 glasova za, 14 protiv, bez dovoljne entitetske većine protiv iz entiteta Republika Srpska konstatirma da ovaj prijedlog je prošao. I sad tvaram raspravu. ____________(?) [[nije uključen mikrofon]]
Drugi krug.
Naknadno usuglašavanje. Prelazimo na 7. točku dnevnog reda – Izvješće povjerenstva Kolegija o nastojanju za postizanje suglasnosti o Prijedlogu zakona o izmjenama i dopunama Zakona o zrakoplovstvu Bosne i Hercegovine – predlagatelj: zastupnik Mirsad Mšić (zakon u prvom čitanju). Glasujemo u drugom krugu o Prijedlogu zakona u prvom čitanju. Pripremite se za glasovanje. Glasujte sada. Konstatiram, sa 19 glasova za, 8 protiv, 2 suzdržana, bez 2/3 protiv iz entiteta Republika Srpska, dakle Zakon je u prvom čitanju usvojen. Prelazimo na 8. točku dnevnog reda – Izvješće povjerenstva Kolegija o nastojanju za postizanje suglasnosti o Prijedlogu zakona o izmjenama i dopunama Zakona o plaćama i drugim naknadama u sudskim i tužiteljskim institucijama na razini Bosne i Hercegovine – predlagatelj: Vijeće ministara BiH (zakon u prvom čitanju). Glasujemo u drugom krugu o Prijedlogu zakona u prvom čitanju. Pripremite se za glasovanje. Glasujemo sada. Konstatiram da, sa 21 glasom za, 8 protiv, bez suzdržanih, bez dvotrećinski protiv glasova iz entiteta Republika Srpska, je Prijedlog zakona prihvaćen. Prelazimo na 9. točku dnevnog reda – Izvješće povjerenstva Kolegija o nastojanju za postizanje suglasnosti o prijedlogu zaključka zastupnika Salke Sokolovića povodom rasprave o izvješćima Ureda za reviziju institucija BiH o financijskoj reviziji institucija BiH za 2013. godinu, koji glasi: Dopuna glave IV. – Zaključci u Zbirnom mišljenju o revizorskim izvješćima o financijskom poslovanju institucija BiH za 2013. godinu. Pod rednim brojem 2 dodat je novi zaključak koji glasi: 2. Zastupnički dom obvezuje čelništva 68 revidiranih institucija na poduzimanje svih potrebnih mjera na otklanjanju uočenih nedostataka vezanih uz izradu akcijskih planova za provedbu Strategije za borbu protiv korupcije i planova integriteta. Glasujemo u drugom krugu o prijedlogu zaključka zastupnika Salke Sokolovića. Pripremite se za glasovanje. Glasujemo sada. Konstatiram da smo, sa 20 glasova za, 8 glasova protiv i bez dvotrećinske većine protiv iz entiteta Republika Srpska, usvojili ovaj zaključak. Prelazimo na točku 10. – Izvješće povjerenstva Kolegija o nastojanju za postizanje suglasnosti o prijedlogu zaključka zastupnice Aleksandre Pandurević povodom rasprave o izvješćima Ureda za reviziju institucija BiH o financijskoj reviziji institucija BiH za 2013. godinu, koji glasi: Zadužuje se Ured za reviziju institucija BiH da obavi i Zastupničkom domu dostavi reviziju učinka Ugovora o isporuci i uspostavi sustava za djelomičnu personalizaciju kartica i nadgradnju postojeće opreme za personalizaciju kartica, kao i 29 isporuka kartica i kompletan sustav za personalizaciju elektroničkih osobnih iskaznica i održavanje sustava u razdoblju od 10 godina. Glasujemo u drugom krugu o prijedlogu zaključka zastupnice Aleksandre Pandurević. Pripremite se za glasovanje. Glasujemo sada. Konstatiram da smo, sa 13 glasova za, 12 glasova protiv i 3 suzdržana, uz dovoljnu entitetsku većinu iz Federacije, ali bez 2/3 iz entiteta RS. ____________(?) [[nije uključen mikrofon]] Pa ne, prošao je zaključak, prošao je zaključak to sam htio reći, dakle prošao je zaključak, nema 2/3 iz entiteta RS. Prelazimo na 11. točku dnevnog reda – Izvješće povjerenstva Kolegija o nastojanju za postizanje suglasnosti o prijedlogu zaključka zastupnika Senada Šepića povodom rasprave o izvješćima Ureda za reviziju institucija BiH o financijskoj reviziji institucija BiH za 2013. godinu, koje glasi: Zastupnički dom Parlamentarne skupštine BiH obvezuje Vijeće ministara BiH da hitno, a najkasnije u roku od 30 dana, izradi i u parlamentarnu proceduru dostavi Prijedlog zakona o fiskalnoj odgovornosti BiH. Glasujemo u drugom krugu o prijedlogu zaključka zastupnika Senada Šepića. Pripremite se za glasovanje. Glasujemo sada. Konstatiram da smo, sa 16 glasova za, 10 protiv, 2 suzdržana, dakle bez potrebite entitetske većine za drugi krug protiv iz RS-a, usvojili zaključak. Prelazimo na 12. točku – Izvješće povjerenstva Kolegija o nastojanju za postizanje suglasnosti o usvajanju Izvješća o radu i poslovanju BHRT-a za 2013. godinu. Glasujemo u drugom krugu o usvajanju Izvješća. Pripremite se za glasovanje. Glasujemo sada. Konstatiram da smo, sa 20 glasova za, 8 protiv i 1 suzdržanim, bez dovoljne entitetske većine protiv iz entiteta RS, usvojili ovo Izvješće. Prelazimo na 13. točku dnevnog reda – Izvješće povjerenstva Kolegija o nastojanju za postizanje suglasnosti o primanju k znanju Financijskog plana BHRT-a i planova programa za 2014. godinu. Glasujemo u drugom krugu o primanju k znanju financijskih planova i planova programa. Pripremite se za glasovanje. Glasujemo sada. Konstatiram da smo, sa 21 glasom za, 8 protiv, bez dovoljno glasova protiv iz entiteta RS, usvojili, primili k znanju ovo Izvješće. 30 Pelazimo na izjašnjavanje o 14. točki – Izvješće o radu Istražnog povjerenstva Zastupničkog doma za utvrđivanje trošenja donatorskih sredstava. Glasujemo o usvajanju Izvješća. Pripremite se za glasovanje. Glasujemo sada. Konstatiram da smo sa 20 glasova za, 7 protiv i 1 suzdržanim, ali bez dovoljne entitetske većine iz entiteta RS, dakle nismo u prvom krugu glasovanja usvojili Izvješće.
Drugi krug.
Idemo u drugi krug izjašnjavanja. Pripremite se za glasovanje. Glasujemo sada. Konstatiram da smo, sa 20 glasova za, 6 protiv i 1 suzdržanim, bez dovoljne većine protiv iz entiteta RS, usvojili Izvješće. Prelazimo na 15. točku dnevnog reda – Izvješće o radu Interresorne radne skupine za pripremu Prijedloga izmjena i dopuna Izbornog zakona Bosne i Hercegovine. Glasujemo o usvajanju Izvješća. Pripemite se glasovanje. Glasujemo sada. Konstatiram da smo, sa 20 glasova za, 8 protiv i 1 suzdržanim, bez dovoljne entitetske većine entiteta Republika Srpska, dakle u prvom krugu glasovanja nismo usvojili ovo Izvješće.
Drugi krug.
Idemo u drugi krug izjašnjavanja. Pripremite se za izjašnjavanje. Glasujemo sada. Konstatiram da smo, sa 19 glasova za, 7 protiv i 1 suzdržanim, bez dovoljne većine protiv iz entiteta RS, ... usvojili ovo Izvješće. Prelazimo na 16. točku dnevnog reda – Razmatranje Informacije o temi: „Aktualna pozicija BiH na europskom putu – ispunjavanje obveza iz Mape puta i napredak BiH u procesu europskih integracija“ (realizacija inicijative zastupnika Senada Šepića usvojene na 28. sjednici Doma, održanoj 28.05.2012.), materijal Vijeća ministara BiH. Glasujemo o primanju k znanju informacija.
Imamo zaključak Šepićev. 31
Nema, nema zaključak.
Hoćemo li glasati o ovom zaključku što je predložio?
Oprostite, dakle nemamo nikakvog zaključka po ovoj točki u pisanom obliku. Dakle, glasujemo o primanju k znanju informacija. Pripremite se za glasovanje. Glasujemo sada. ____________(?) [[nije uključen mikrofon]] Na zahtjev Kluba zastupnika SNSD-a ponovićemo glasovanje. Dakle, pripremite se za glasovanje. Glasujemo sada. Sa 20 glasova za, 2 pritiv, 3 suzdržana, bez dovoljne entitetske većine iz entiteta Republika Srpska nismo usvojili ove informacije.
Primljene k znanju.
Primljene k znanju.
Drugi krug.
Naknadno usaglašavanje. Prelazimo, dakle, na 17. točku dnevnog reda – Razmatranje informacija dostavljenih povodom inicijative zastupnika Senada Šepića s 55. sjednice Zastupničkog doma, održane 24.10.2013. (usvojena na 61. sjednici Doma, održanoj 30.12.2014.), o temi: „Strateško djelovanje institucija u Bosni i Hercegovini u pravcu osiguranja ravnomjernog razvoja Bosne i Hercegovine“. Glasujemo o prijedlogu zaključka zastupnika Senada Šepića koji glasi: Zastupnički dom Parlamentarne skupštine BiH zadužuje Vijeće ministara BiH da u suradnji sa entitetskim, kantonalnim i Vladom Brčko Distrikta BiH pripreme prijedlog sustavnog osiguranja ravnomjernog regionalnog razvoja i ulaganja u BiH i dostavi ga u Parlamentarnu skupštinu na razmatranje. Glasujemo o primanju k znanju zaključka.
O prijedlogu zaključka. 32
Dakle, glasujemo o prijedlogu zaključka. Pripremite se za glasovanje. Glasujemo sada. Konstatiram, sa 21 glasom za, 5 glasova protiv, međutim bez dovoljne entitetske većine iz entiteta Republika Srpska, dakle nismo usvojili ovaj zaključak. Ovo je privi krug, dakle kolege.
Drugi krug.
Naknadno usaglašavanje odlukom Kolegija. Prelazimo na 18. točku dnevnog reda – Imenovanje jednog predstavnika akademske zajednice i jednog predstavnika nevladinog sektora u Povjerenstvu za izbor i praćenje rada Agencije za prevenciju korupcije i koordinaciju borbe protiv korupcije, prijedlog rang- liste Privremenog zajedničkog povjerenstva obaju domova Parlamentarne skupštine BiH radi provođenja procedure imenovanja jednog predstavnika akademske zajednice i jednog predstavnika nevladinog sektora u Povjerenstvo za izbor i praćenje rada Agencije za prevenciju korupcije i koordinaciju borbe protiv korupcije. Glasujemo o prijedlogu zaključka zastupnika Mirsada Mešića koji glasi: - Predlažem da se u Povjerenstvo za izbor i praćenje rada Agencije za prevenciju korupcije i koordinaciju borbe protiv korupcije imenuje docent doktor Eldar Mujanović. Pripremite se za glasovanje. Glasujemo sada. Konstatiram da, sa 14 glasova za, 9 glasova protiv i 4 suzdržana, uz dovoljnu entitetsku većinu iz entiteta Federacija, ali bez entitetske većine iz RS-a, dakle nije usvojen ovaj prijedlog u prvom krugu glasovanja.
SDA ponovo glasanje.
Dakle na zahtjev Kluba SDA idemo ponovno na glasovanje. Pripremite se za glasovanje. Glasujemo sada. DENIS
/nije uključen mikrofon/
Dakle, na zahtjev člana Kolegija ponovo glasujemo. 33 Pripremite se za glasovanje. Glasujemo sad. Konstatiram nemamo ni opće većine, nemamo ni entitetske,
Klub SDP-a.
Klub SDP-a traži ponovo izjašnjavanje. Pripremite se za glasovanje. Glasujemo sad. Dakle, nemamo ni opće većine, nemamo ni entitetske većine ni iz jednoga, dakle nije prihvaćen ovaj prijedlog.
Pa za koga će onda glasati, ima li prijedloga drugih?
Dakle nema, nismo imali drugih prijedloga, prema tome ovaj, samo malo ... [[isključen mikrofon]] S obzirom, dakle s obzirom da nismo usvojili ovaj prijedlog gospodina Mešića ja predlažem da se izjašnjavamo o ovom prijedlogu Povjerenstva po rang-listi gdje bi pretpostavljam prvi onda prijedlog. Pripremite se za glasovanje. Glasujemo sada. ____________(?) Ko je prvi ...
Jasmin Ferizbegović.
Prvi je Jasmin Ferizbegović. Sa 9 glasova za, 17 protiv, bez suzdržanih, dakle nismo ni blizu opće većine. ____________(?) [[nije uključen mikrofon]] Na zahtjev Kluba SDA ponavljam izjašnjavanje o rang-listi po redoslijedu kako je predloženo. Pripremite se za glasovanje. Glasujemo sada. 34 Konstatiram da, sa 11 glasova za, 15 protiv, dakle nemamo opću većinu, prema tome ovaj prijedlog također nije prošao rang-liste Povjerenstva. Prelazimo na izjašnjavanje, glasujemo o imenovanju jednog predstavnika nevladinog sektora. Nije bilo prijedloga osim ovoga prijedloga koji je došao od Povjerenstva, gdje je na prvom mjestu Milica Lakić, a drugi Milorad Lunić(?). Pripremite se za izjašnjavanje. Glasujemo sada. Konstatiram, sa 8 glasova za, 20 protiv, dakle da ni ovaj prijedlog za imenovanje jednog predstavnika nevladinog sektora nije usvojen. Prelazimo na izjašnjavanje o točki 19. – Primanje k znanju Zajedničke izjave članica Cetinjskog parlamentarnog foruma (materijal dostavilo Povjerenstvo za ostvarivanje ravnopravnosti spolova). Glasujemo o primanju k znanju Zajedničke izjave. Pripremite se za glasovanje. Glasujemo sada. Konstatiram da smo, sa 24 glasa za, bez glasova protiv i sa 1 suzdržanim, usvojili ovu inicijativu. Ali ja tražim ponovo glasovanje. Dakle, pripremite se za ponovno izjašnjavanje, ne znam otkud ovo suzdržan. Glasujemo sada. Konstatiram da smo, sa 27 glasova za i 1 glasom protiv, bez glasova suzdržanih, usvojili Zajedničku izjavu članica Cetinjskog parlamentarnog foruma. Zaključujem 73. sjednicu Zastupničkog doma. Zahvaljujem na suradnji svojim kolegicama i kolegama zastupnicima, posebice svojim kolegama članovima Kolegija. Vama svima želim da se dobro prezentirate, oni koji su kandidati na listama, a da građani i narod dobro izabere. Hvala vam lijepo. Sjednica završena u 13:35 sati.